**TOREK, 7. 4.**

**GEO 7. B**

|  |  |
| --- | --- |
| Pozdravljeni, učenci!Danes boste najprej pregledali miselni vzorec o gospodarskih dejavnostih, ki ste ga ustvarili prejšnjič in rešitve nalog v DZ.Potem pa vas čaka preverjanje in utrjevanje znanja o Severni Evropi.Pripravila sem vam nekaj vprašanj in nemo karto.Poskusite reševati naloge čim bolj samostojno, brez pomoči zvezka in učbenika. | Северна Европа |

**Preglejte miselni vzorec o gospodarstvu (prejšnja ura).**

GOZDARSTVO: pomembno zlasti na Švedskem in Finskem 8lesni izdelki, papirna industrija, izvoz, biomasa).

ENERGIJSKI VIRI: nafta in zemeljski plin v Severnem morju, hidroenergija in številne hidroelektrarne (Norveška – lega ob Atlantiku in veliko padavin).

KMETIJSTVO: najbolj razvito na Danskem – lega bolj na jugu, veliko ravnin, milo oceansko podnebje (poljedelstvo, živinoreja, zelo moderno).

RIBOLOV: Danska, Norveška in Islandija so ribolovno najbolj bogate države; trska (posušeno imenujejo polenovka) je značilna vrsta rib severnega Atlantika.

Preglejte rešitve vaj v DZ:



NAPOTKI ZA DANAŠNJE DELO: **UTRJEVANJE ZNANJA O SEVERNI EVROPI**

1. Odgovore na spodnja vprašanja zapiši v zvezek. Uporabljaj atlas in čim več skušaj narediti brez pomoči zvezka in učbenika. Preveri svoje znanje!

*a) Opiši značilnosti površja in poimenuj naravnogeografske enote.*

*b) Kakšno je podnebje v Severni Evropi. Na kratko opiši.*

*c) Kako so nastali fjordi.*

*č) Kaj je gejzir in kako deluje? Za katero državo so značilni gejzirji?*

*d) Katere so najpomembnejše gospodarske panoge, ki so se razvile v Severni Evropi?*

*e) Katere so posebnosti Islandije?*

2. NEMA KARTA: na nemi karti (če jo imaš možnost natisniti) z rdečo barvico označi **meje med državami**.

Na karto napiši imena držav, označi tudi glavna mesta.

Poimenuj naravne enote (imena zapiši v legendo): 1 – gorovje, 2,3 – uravnani predeli, 4 – polotok, 5,6 – morje, 7 – zaliv.

Na karti označi najbolj severno točko celinske Evrope in jo poimenuj.

Z modro pobarvaj najdaljši fjord na Norveškem in označi smer Severno-atlantskega toka.



3

7

6

5

4

2

1

Na karti pobarvaj SKANDINAVIJO.

Če pri zapisovanju odgovorov in reševanju neme karte nisi uporabljal zvezka in učbenika, snov o Severni Evropi kar dobro znaš. V nasprotnem primeru pa jo boš moral še malo utrditi.

Naslednjo uro, to je jutri, v sredo, 8. 4., se ob 10.00 dobimo v spletni klepetalnici (zoom). V navodilih za jutri bo pripeta povezava, na katero se boste ob 10.00 uri prijavili. Saj že znate ☺.

Pregledali bomo nemo karto.

Tisti, ki imate predstavitev držav Severne Evrope (Norveška, Danska, Švedska, Finska, Islandija) se pripravite na predstavitev.

V kolikor imate kakšna vprašanja, mi pišite na moj mail andreja.prezelj@oskoroskabela.si.

Lepo vas pozdravljam ☺,

učiteljica Andreja